Vészhelyzeti kapcsolattartó elérhetőségére vonatkozó adatkezelési tájékoztató

A **Karolina Katolikus Egyetemi Szakkollégium** (székhely: 6725 Szeged, Szentháromság u. 70-76.; „**Karolina Szakkollégium**”) ***az Európai Unió és a Tanács 2016/679. számú rendelete („Rendelet”) 13., illetve 14. cikkének való megfelelés érdekében*** a jelen adatkezelési tájékoztatóban foglalt rendelkezések szerint kezeli a szakkollégiumi tagok vészhelyzeti kapcsolattartók elérhetőségéhez szükséges személyes adatait.

1. Az adatkezelő és adatvédelmi tisztviselő

A személyes adatai adatkezelője a Karolina Katolikus Egyetemi Szakkollégium (székhely: 6725 Szeged, Szentháromság u. 70-76.).

A Karolina Szakkollégium adatvédelmi tisztviselője ***DataPro Tanácsadó Betéti Társaság***, elérhetősége: adatvedelem@karolinaiskola.hu.

1. Az adatkezelés célja és jogalapja

A Karolina Szakkollégium a személyes adatait vészhelyzet esetén a szakkollégium tagja által megjelölt személlyel való kapcsolatfelvétel céljából kezeli. Az adatkezelés jogalapja a Karolina Szakkollégium jogos érdeke ***(Rendelet 6. cikk (1) bekezdés c) pont)***. A Karolina Szakkollégium jogos érdeke, hogy a szakkollégiumi tag személyi sérülése esetén Önnel mint a szakkollégiumi tag hozzátartozójával fel tudja venni a kapcsolatot.

1. Személyes adatok címzettjei

A Karolina Szakkollégium a személyes adatokat harmadik személyek részére nem adja át.

1. Az adatkezelés időtartama

A Karolina Szakkollégium az személyes adatait a szakkollégiumi tag jogviszonya fennállásáig kezeli.

1. Az Ön adatkezeléssel kapcsolatos jogai

A személyes adatai kezelésével kapcsolatban a Karolina Szakkollégiummal az adatvedelem@karolinaiskola.hu e-mail címen veheti fel a kapcsolatot.

***A Karolina Szakkollégium az érintetti jogai gyakorlására irányuló kérelmét annak beérkezésétől számított legfeljebb egy hónapon belül teljesíti. A kérelem beérkezésének napja a határidőbe nem számít bele. A Karolina Szakkollégium szükség esetén, figyelembe véve a kérelem bonyolultságát és a kérelmek számát, ezt a határidőt további két hónappal meghosszabbíthatja. A határidő meghosszabbításáról a Karolina Szakkollégium a késedelem okainak megjelölésével a kérelem kézhezvételétől számított egy hónapon belül tájékoztatja Önt.***

Ön jogosult a Karolina Szakkollégiumtól a személyes adataihoz hozzáférést kérni, a személyes adatai helyesbítését kérni, a személyes adatai törlését kérni, jogosult a személyes adatai kezelésének korlátozását kérni, valamint jogosult az adathordozhatósághoz való jogával élni az alábbiak szerint:

* 1. Hozzáféréshez való jog

Önnek joga van arra, hogy visszajelzést kapjon a Karolina Szakkollégiumtól arra vonatkozóan, hogy a Karolina Szakkollégium kezeli-e az Ön személyes adatait.

* 1. Helyesbítéshez való jog

Ön jogosult a Karolina Szakkollégiumtól kérni, hogy indokolatlan késedelem nélkül helyesbítse az Ön pontatlan személyes adatait vagy egészítse ki az Ön hiányos személyes adatait.

* 1. Törléshez való jog

A Karolina Szakkollégium az Ön kérésére indokolatlan késedelem nélkül törli az Ön személyes adatait.

A Karolina Szakkollégium a személyes adatokat nem törli, ha az adatkezelés a (i) a véleménynyilvánítás szabadságához és a tájékozódáshoz való jog gyakorlása céljából, (ii) a személyes adatok kezelését előíró, a Karolina Szakkollégium-re alkalmazandó jogi kötelezettség teljesítése, illetőleg (iii) jogi igények előterjesztéséhez, érvényesítéséhez, illetve védelméhez szükséges.

Egyéb esetekben a Karolina Szakkollégium indokolatlan késedelem nélkül törli az Ön személyes adatait, ha (i) a Karolina Szakkollégiumnak nincs szüksége a személyes adatokra abból a célból, amely célból gyűjtötte vagy kezelte, (ii) a személyes adatait jogellenesen kezelték vagy (iii) a Karolina Szakkollégium jogi kötelezettsége teljesítéséhez köteles a személyes adatokat törölni.

* 1. Adatkezelés korlátozásához való jog

Ön kérheti a Karolina Szakkollégiumot, hogy korlátozza az adatkezelést, ha (i) Ön vitatja a személyes adatok pontosságát, (ii) az adatkezelés jogellenes és Ön a személyes adatok törlését ellenzi, vagy (iii) a Karolina Szakkollégiumnak a személyes adatokra adatkezelés céljából nincs szüksége, azonban Ön jogi igények előterjesztéséhez, érvényesítéséhez vagy védelméhez a személyes adatok korlátozását igényli.

* 1. Tiltakozáshoz való jog

Érdekmérlegelési teszt alapján meghatározott jogos érdeken alapuló esetén Ön bármikor tiltakozhat a személyes adatai kezelése ellen.

1. Jogsértés esetén tehető lépések

Személyes adatai kezelése során történő jogsértés esetén

* 1. felveheti a kapcsolatot a Karolina Szakkollégium adatvédelmi tisztviselőjével az adatvedelem@karolinaiskola.hu e-mail címen;
	2. panaszt nyújthat be a hatósághoz (Nemzeti Adatvédelmi és Információszabadság Hatóság, székhely: 1055 Budapest, Falk Miksa utca 9-11.; levelezési cím: 1363 Budapest, Pf. 9., e-mail cím: ugyfelszolgalat@naih.hu, telefonszám: +36 (1) 391-1400, honlap: naih.hu), valamint
	3. a személyes adataira vonatkozó jogainak megsértése esetén lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím), illetve a Karolina Szakkollégium székhelye szerint illetékes törvényszéknél nyújtja-e be keresetét.